Legal Document

Category: 360

Text:
156α. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑΥΤΙΛΙΑΣ Αριθ. 1037940/2350/0009Α της 16 Απρ./18 Μαΐου 1992 (ΦΕΚ Β΄ 325) Παροχή στοιχείων για έλεγχο κλπ. σκαφών αναψυχής. Έχοντας υπόψη: 1.Τις διατάξεις του άρθρ. 5 του Ν.Δ. 3323/55, όπως ισχύουν. 2.Τις διατάξεις της παρ. 10 του άρθρ. 8 του Νόμ. 1882/90 (ΦΕΚ 43 Α΄). 3.Την ανάγκη παροχής στοιχείων για τον έλεγχο και επαλήθευση στοιχείων των σκαφών αναψυχής για τον προσδιορισμό της φορολογητέας ύλης, αποφασίζουμε: 1.Οι αρμόδιες Λιμενικές Αρχές του Υπουργείου Εμπορικής Ναυτιλίας υποχρεούνται να παρέχουν στο Υπουργείο Οικονομικών τα στοιχεία των σκαφών αναψυχής ιδιωτικής χρήσης, όπως αυτά αναφέρονται στο σχέδιο αίτησης-δήλωσης που θα υποβάλλεται από τους ιδιοκτήτες των σκαφών, η οποία αποτελεί αναπόσπαστο μέρος της απόφασης αυτής. 2.Αντίγραφα των παραπάνω αιτήσεων-δηλώσεων θα στέλνονται στο Υπουργείο Οικονομικών – Δ/νση Ελέγχων μέσα στο πρώτο δεκαήμερο του επόμενου μήνα από την εγγραφή-καταχώριση του σκάφους στα σχετικά βιβλία. (Ακολουθεί αίτηση-δήλωση)